stanford-oval/wikipedia huggingface dataset:
מרחק המינג
לקריאה נוספת

Hamming, Richard W. (1950). "Error detecting and error correcting codes" (PDF). Bell System Technical Journal. 29 (2): 147–160. doi:10.1002/j.1538-7305.1950.tb00463.x. MR 0035935.
Pilcher, C. D.; Wong, J. K.; Pillai, S. K. (במרץ 2008). "Inferring HIV transmission dynamics from phylogenetic sequence relationships". PLoS Med. 5 (3): e69. doi:10.1371/journal.pmed.0050069. PMC 2267810. PMID 18351799. {{cite journal}}:  (עזרה)
Wegner, Peter (1960). "A technique for counting ones in a binary computer". Communications of the ACM. 3 (5): 322. doi:10.1145/367236.367286.
Ayala, Jose (2012). Fast Propagation of Hamming and Signal Distances for Register-Transfer Level Datapaths. Integrated Circuit and System Design. Vol. 1. p. 62.
MacKay, David J. C. (2003). Information Theory, Inference, and Learning Algorithms. Cambridge: Cambridge University Press. ISBN 0-521-64298-1.
מיצ'ל

ערך זה עוסק בכדורגלן ספרדי. אם התכוונתם למשמעות אחרת, ראו .
חוסה מיגל גונסאלס מרטין דל קאמפו (בספרדית: José Miguel González Martín del Campo; נולד ב-23 במרץ 1963), הידוע בכינוי מיצ'ל (בספרדית: Michel), הוא כדורגלן עבר ספרדי ששיחק בעמדת הקשר הימני ומאמן כדורגל בהווה.
מיצ'ל שיחק לאורך כל הקריירה במדי ריאל מדריד, הקבוצה בה גדל, למעט שנה אחת בסיום הקריירה במקסיקו. בנוסף, רשם מיצ'ל 66 הופעות במדי נבחרת ספרד, בהן כבש 21 שערים. הוא ייצג את נבחרתו בשני טורנירי מונדיאל (כבש ארבעה שערים במונדיאל 1990) ופעם אחת באליפות אירופה.
כמאמן, הוביל מיצ'ל את אולימפיאקוס היוונית לשתי זכיות באליפויות וגביע אחד.
קריירת משחק

מיצ'ל נולד במדריד והצטרף למחלקת הנוער של ריאל מדריד ב-1976, כשהיה בן 13. הוא החל לשחק בקבוצת המלואים ריאל מדריד קסטיליה בעונת 1981/1982. בעונה זו רשם מיצ'ל הופעה אחת במדי הקבוצה הבכירה, ב-11 באפריל 1982, בניצחון 1–2 על קאסטיון. מיצ'ל כבש את השער הראשון במשחק בפנדל.
לאחר שתי עונות בקבוצת המילואים, עבר מיצ'ל לקבוצה הראשונה לקראת עונת 1984/1985, תחת המאמן אמנסיו אמארו. החל מעונה זו היה מיצ'ל לשחקן הרכב קבוע כמעט לאורך כל תקופתו בריאל מדריד. הוא היה חלק מקבוצה שכונתה "חמישיית העיט", וכללה חמישה שחקנים שעלו ממחלקות הנוער של הקבוצה והיו לחלק הארי בהרכב הקבוצה הראשונה, ומלבדו נכללו בה גם אמיליו בוטרגניו, רפאל מרטין ואסקס, מיגל פרדסה ומנואל סאנצ'יס. כבר בעונת הבכורה שלו סייע מיצ'ל לקבוצתו לזכות בגביע אופ"א, לאחר שכבש את השער הראשון במפגש הגמר הכפול בו ניצחה ריאל את וידאוטון ההונגרית (3-1 בסיכום שני המשחקים). הוא היה שותף מלא לשחזור הזכייה לאחר ניצחון בגמר הכפול מול פ.צ. קלן עונה לאחר מכן. החל מעונה זו ועד לעונת 1993/1994, לא ירד מיצ'ל מ-31 הופעות ליגה בכל עונה, וסייע לקבוצתו לזכות בחמש אליפויות ושני גביעים.
בעונת 1994/1995 סבל מפציעה קשה בברכו שהשביתה אותו לאורך רוב שלבי העונה. למרות זאת, הוא חזר לעונה נוספת, עד שעזב את הקבוצה בסיום עונת 1995/1996. הוא שיחק בקבוצה 12 עונות מלאות, ורשם במדיה 404 הופעות ליגה בהן כבש 97 שערים.
ב-1996 הצטרף מיצ'ל לאתלטיקו סלאיה מליגת העל המקסיקנית, שם התאחד עם חברו לשעבר בריאל מדריד, אמיליו בוטרגניו, ולאחר שנה פרש ממשחק פעיל בגיל 34.
קריירת משחק > נבחרת ספרד

מיצ'ל שיחק לראשונה במדי נבחרת ספרד ב-20 בנובמבר 1985, תחת המאמן מיגל מוניוס, כשפתח בהרכב במשחק ידידות מול אוסטריה שהסתיים בשוויון 0-0. פחות מחודש אחר כך, במשחק ידידות מול בולגריה, כבש מיצ'ל את שער הבכורה שלו במדי הנבחרת, בדרך לניצחון 0–2.
הוא הספיק לערוך חמש הופעות בינלאומיות בלבד בטרם זומן על ידי מוניוס לסגל ספרד לטורניר מונדיאל 1986 במקסיקו. הוא עלה בהרכב בכל משחקי שלב הבתים, בהם רשמה ספרד הפסד 0–1 לברזיל וניצחונות 1–2 על צפון אירלנד ו-0–3 על אלג'יריה, בדרך להעפלה מהמקום השני בבית. מיצ'ל הוסיף לפתוח גם בניצחון 1–5 על דנמרק, בו כבש חברו לקבוצה אמיליו בוטרגניו רביעייה. מיצ'ל וספרד הודחו בשלב רבע הגמר. הקשר עלה בהרכב ושיחק לכל אורך המשחק וההארכה מול בלגיה, בסיומה הודחה ספרד בדו-קרב בעיטות עונשין.
החל מזימון הבכורה ושלו ועד לסיום דרכו הבינלאומית, לא החמיץ מיצ'ל אף זימון לסגל הנבחרת, למעט במקרים בהם היה פצוע. הוא העפיל עם הנבחרת לטורניר יורו 1988 בגרמניה המערבית, וזומן לסגל על ידי מוניוס. מיצ'ל כבש את שערה הראשון של ספרד בטורניר, במשחק הפתיחה מול דנמרק כבר בדקה השישית, בדרך לניצחון 2–3. אמנם, הפסדים של 0–1 לאיטליה ו-0–2 לגרמניה המערבית, מארחת הטורניר, סיימו את דרכה של ספרד בשלב מוקדם של התחרות.
גם לאחר מינויו של לואיס סוארס, הוסיף מיצ'ל להיות חלק חשוב מסגל הנבחרת. הוא זומן לטורניר מונדיאל שני ברציפות, מונדיאל 1990 באיטליה. מיצ'ל לא החמיץ אף דקת משחק של ספרד בטורניר. לאחר שוויון 0-0 עם אורוגוואי, כבש מיצ'ל את השלושער הבינלאומי היחיד בקריירה שלו, והוביל את נבחרתו לניצחון 1–3 על קוריאה הדרומית. לאחר מכן, כבש מיצ'ל בפנדל את השער הראשון בניצחון 1–2 על בלגיה. בשמינית הגמר הפסידה ספרד בהארכה ליוגוסלביה, וסיימה את דרכה בטורניר. מיצ'ל סיים את הטורניר עם המקום השלישי בטבלת כובשי השערים שלו, עם ארבעה.
לאחר הגעתו של חבייר קלמנטה לתפקיד מאמן הנבחרת ב-1992, רשם מיצ'ל שלוש הופעות נוספות במדי הנבחרת, אך מאז לא חזר יותר לסגל, על אף שהיה רק בן 29. הוא סיים את הקריירה הבינלאומית עם 66 הופעות, בהן כבש 21 שערים. הוא ממוקם עשירי בטבלת מלך שערי הנבחרת בכל הזמנים.
קריירת אימון

לאחר פרישתו שימש מיצ'ל כפרשן ספורט וכותב טורים, ואת קריירת האימון החל כעשור אחר כך, כשמונה למאמן ראיו ואיקאנו מהליגה השלישית לקראת עונת 2005/2006. הוא לא הצליח להצעיד את הקבוצה להעפלה, והוביל אותה למקום החמישי בלבד.
בסיום העונה חזר מיצ'ל לקבוצת האם שלו, כשהתמנה לתפקיד מאמן קבוצת ריאל מדריד קסטיליה ואחראי על מערכות הנוער. כמאמן, הוא הוביל את הקבוצה, בה שיחק אז גם בנו אדריאן, לירידה לליגה השלישית. ירידת הליגה, בנוסף על מחלוקות בין נשיא הקבוצה לבינו, הובילו לפיטוריו מהקבוצה לאחר עונה אחת.
ב-27 באפריל 2009, כחודש לסיום עונת 2008/2009, החליף מיצ'ל את ויקטור מוניוס כמאמן חטאפה בניסיון להשאיר את הקבוצה בליגה הבכירה. מיצ'ל וקבוצתו הצליחו להבטיח את ההישארות במחזור האחרון, מה שהוביל להארכת חוזהו של המאמן בקבוצה לשנתיים נוספות. בעונת 2009/2010 הוביל מיצ'ל את קבוצתו למיקום הליגה הגבוה ביותר בהיסטוריה שלה, המקום השישי בטבלה. עונה אחר כך, לעומת זאת, שוב חזרה הקבוצה לקרבות הישרדות ונותרה בליגה בזכות פער של נקודה בלבד, מה שגרר את סיום העסקתו של מיצ'ל בקבוצה בסיום העונה.
ב-6 בפברואר 2012 מונה מיצ'ל לתפקיד המאמן בסביליה. הוא הצליח לייצב את מצבה של הקבוצה, והעלה אותה שני מקומות בטבלה עד לסיום העונה במקום התשיעי. עונה אחר כך, ב-14 בינואר 2013, הוא פוטר מתפקידו לאחר הפסד 0–2 לוולנסיה שהציב את קבוצתו במקום ה-12 בטבלה.
ב-1 בפברואר 2013 החליף מיצ'ל את לאונרדו ז'רדים, שפוטר במפתיע מקבוצת אולימפיאקוס, אף על פי שהובילה את הטבלה בעשר נקודות. עד לסיום העונה הוביל מיצ'ל את קבוצתו לזכייה בדאבל - אולימפיאקוס זכתה באליפות יוון בפער 15 נקודות מפאוק סלוניקי, וגברה על אסטרס טריפוליס 3-1 בהארכה בגמר הגביע היווני. עונה אחר כך הוביל מיצ'ל את הקבוצה לאליפות מרשימה אף יותר. הקבוצה זכתה בפער של 17 נקודות מפאוק, ורשמה רק שישה משחקי ליגה בכל העונה בהם לא ניצחה. בליגת האלופות הוביל מיצ'ל את קבוצתו עד לשלב שמינית הגמר. הוא פוטר מתפקידו ב-6 בינואר 2015, לאחר שקבוצתו לא הצליחה לעלות למקום הראשון בליגה. בסיום העונה זכתה הקבוצה באליפות נוספת.
ב-19 באוגוסט 2015 החליף מיצ'ל את מרסלו בייאלסה בתפקיד המאמן של אולימפיק מרסיי. בייאלסה התפטר מתפקידו כבר לאחר מחזור ליגה אחד, בעקבות חילוקי דעות עם ההנהלה. מיצ'ל קיבל את הקבוצה לאחר שהפסידה בשני מחזורי הפתיחה, ובמשחקו הראשון על הקווים הוביל אותה לניצחון ביתי של 0–6 על טרואה. באפריל 2016, פוטר מתפקידו.
במרץ 2017 מונה למאמן מאלגה שם אימן עד ינואר 2018. ביולי 2019 מונה למאמן אוניברסידד נסיונל ממקסיקו. במאי 2021 מונה שוב למאמן חטאפה, אך פוטר מתפקידו כבר בחודש אוקטובר לאחר שצבר נקודה בלבד בשמונת מחזורי הליגה הראשונים של עונת 2021/2022.
תארים > תארים כשחקן

גביע אופ"א (2): 1984/1985, 1985/1986
אליפות ספרד (6): 1985/1986, 1986/1987, 1987/1988, 1988/1989, 1989/1990, 1994/1995
הגביע הספרדי (2): 1988/1989, 1992/1993
גביע הליגה הספרדית: 1984/1985
הסופר קאפ הספרדי (3): 1988, 1989, 1993
פרס דון בלון לכדורגלן הספרדי של העונה: 1985/1986
תארים > תארים כמאמן

אליפות יוון (2): 2012/2013, 2013/2014
הגביע היווני: 2012/2013
סטטיסטיקות > מועדונים

| עונה | קבוצה | ליגה | בליגה> הופעות | בליגה> שערים | בגביע> הופעות | בגביע> שערים | באירופה> הופעות | באירופה> שערים | אחר> הופעות | אחר> שערים | סה"כ> הופעות | סה"כ> שערים |
| --- | --- | --- | --- | --- | --- | --- | --- | --- | --- | --- | --- | --- |
| 1981/1982 | ריאל מדריד קסטיליה | ספרדהליגה הספרדית השנייה | 36 | 7 | 0 | 0 | 0 | 0 | 0 | 0 | 36 | 7 |
| 1981/1982 | ריאל מדריד | ספרדהליגה הספרדית | 1 | 1 | 0 | 0 | 0 | 0 | 0 | 0 | 1 | 1 |
| 1982/1983 | ריאל מדריד קסטיליה | ספרדהליגה הספרדית השנייה | 35 | 5 | 0 | 0 | 0 | 0 | 4 | 1 | 39 | 6 |
| 1983/1984 | ריאל מדריד קסטיליה | ספרדהליגה הספרדית השנייה | 37 | 13 | 0 | 0 | 0 | 0 | 4 | 0 | 41 | 13 |
| 1984/1985 | ריאל מדריד | ספרדהליגה הספרדית | 26 | 2 | 8 | 2 | 9 | 3 | 0 | 0 | 43 | 7 |
| 1985/1986 | ריאל מדריד | ספרדהליגה הספרדית | 31 | 7 | 5 | 0 | 12 | 2 | 0 | 0 | 48 | 9 |
| 1986/1987 | ריאל מדריד | ספרדהליגה הספרדית | 44 | 5 | 6 | 0 | 8 | 0 | 0 | 0 | 58 | 5 |
| 1987/1988 | ריאל מדריד | ספרדהליגה הספרדית | 35 | 14 | 7 | 1 | 8 | 4 | 0 | 0 | 50 | 19 |
| 1988/1989 | ריאל מדריד | ספרדהליגה הספרדית | 36 | 13 | 10 | 2 | 5 | 0 | 2 | 1 | 51 | 15 |
| 1989/1990 | ריאל מדריד | ספרדהליגה הספרדית | 37 | 8 | 6 | 0 | 3 | 2 | 0 | 0 | 46 | 10 |
| 1990/1991 | ריאל מדריד | ספרדהליגה הספרדית | 36 | 8 | 4 | 1 | 6 | 1 | 2 | 1 | 46 | 10 |
| 1991/1992 | ריאל מדריד | ספרדהליגה הספרדית | 38 | 11 | 6 | 3 | 10 | 2 | 0 | 0 | 54 | 16 |
| 1992/1993 | ריאל מדריד | ספרדהליגה הספרדית | 37 | 9 | 6 | 1 | 8 | 3 | 0 | 0 | 51 | 13 |
| 1993/1994 | ריאל מדריד | ספרדהליגה הספרדית | 37 | 11 | 4 | 1 | 6 | 2 | 0 | 0 | 47 | 14 |
| 1994/1995 | ריאל מדריד | ספרדהליגה הספרדית | 13 | 2 | 0 | 0 | 5 | 0 | 0 | 0 | 18 | 2 |
| 1995/1996 | ריאל מדריד | ספרדהליגה הספרדית | 33 | 6 | 1 | 1 | 8 | 1 | 2 | 0 | 42 | 8 |
| 1996 | אתלטיקו סלאיה | מקסיקוליגת העל המקסיקנית | 17 | 6 | - | - | - | - | - | - | 17 | 6 |
| 1997 | אתלטיקו סלאיה | מקסיקוליגת העל המקסיקנית | 17 | 3 | - | - | - | - | - | - | 17 | 3 |
| סך הכול בקריירה | סך הכול בקריירה | סך הכול בקריירה | 546 | 131 | 63 | 12 | 88 | 20 | 14 | 3 | 691 | 166 |
סטטיסטיקות > נבחרת לאומית

| נבחרת ספרד> שנה | נבחרת ספרד> הופעות | נבחרת ספרד> שערים |
| --- | --- | --- |
| 1985 | 2 | 1 |
| 1986 | 12 | 1 |
| 1987 | 7 | 2 |
| 1988 | 12 | 3 |
| 1989 | 8 | 6 |
| 1990 | 11 | 5 |
| 1991 | 7 | 1 |
| 1992 | 7 | 2 |
| סה"כ | 66 | 21 |
מקסורה

המקסורה (בערבית: مقصورة (מקצורה) שפירושו ״חלל סגור״) היא מתחם, קופסה או מסך עץ הנמצאת לרוב בסמוך למחראב או מרכז קיר הקיבלה במסגד. צורתה לרוב מרובעת, וקירותיה עשויים עץ, מתכת או שבכה. החל מהמאה ה-11, החלו להתפתח מקסורות בדמות חדרים מקורי כיפה, בתוך אולם התפילה של המסגד, במיוחד באזור מסופוטומיה, אם כי ניתן לראותם גם במסגד של ביברס ומתחם הקבר של קלאוון בקהיר. המקסורה בדרך כלל שימשה את השליט, ותוכננה כדי לספק הגנה מפני מתנקשים פוטנציאליים במהלך התפילה, אך גם כדי להבטיח את פרטיות הפולחן שלו. בניגוד למרכיבי מסגדי יום שישי אחרים, כמו המחראב והמנבר, המקסורה אינה נפוצה כל כך והיא קשורה קשר ישיר לנוכחות השליט, בעיקר במאות הראשונות של האסלאם. בהמשך, היא שימשה גם את בני הקהילה ומתפללים יחידים.
מקסורת עץ במסגד הגדול בקירואן שבתוניס
היסטוריה

הטענה הרווחת היא שהמקסורה הראשונה נבנתה בידי החליף השלישי עֻת׳מאן (644- 656 לספירה), במסגד הגדול שבמדינה
שבחצי האי ערב, כדי להגן על עצמו מהתנקשויות לאחר שקודמו, החליף עֻמר נרצח בתוך המסגד. בראשית התקופה האסלאמית הקדומה, החליף שימש גם כאמאם והוביל את תפילות יום השישי במסגד הראשי. המקסורה הראשונית של עֻת׳מאן הייתה עשויה מקיר לבנים ובו חורים, כדי למנוע גישה אליו אך להבטיח שעדיין יראה על ידי המאמינים בזמן התפילה. מאוחר יותר, מבנה מקסורה זה הוחלף במבנה אבן קבוע. מקסורה נבנתה גם על ידי הח'ליף הראשון משושלת בית אומיה, מועאויה הראשון (661 - 680), במסגד הגדול של דמשק, והיא כונתה ״מקסורת רעי הנביא״ ולה אף מחראב בשם זה. מקסורות נוספות נבנו במסגד זה גם בתקופות מאוחרות יותר.
המקסורה העתיקה ביותר בעולם המוסלמי שנשמרה באתרה היא מקסורת העץ של המסגד הגדול בקירואן, אשר שליט אפריקיא (אנ') אלמועיז (אנ') הורה לבנותה. היא מתוארכת למחצית הראשונה של המאה ה-11, ושופצה מאוחר יותר במאה ה-17. היא ממוקמת מימין למנבר המסגד, וידועה בעבודת העץ שלה הכוללת כתובת כופית המוקדשת לאלמועיז. המקסורה המרובעת של המסגד הגדול של קורדובה, אף על פי שהומר לקתדרלה, היא עתיקה יותר אך שונה מאוד במהותה. היא מתוארכת ל-965 לתקופת החליף אלחכם השני (אנ'). היא לא ממוקמת בסמוך למחראב, אלא ממול וסביב המחראב. אף על פי שלא שרד מסך פיסי במסגד זה (אף כי היה קיים מסך שכזה בסבירות גבוהה), האזור מסומן ע״י הארכיטקטורה והקשתות שסביבו, המאופיינים בדוגמה שזורה המבטאת השפעה של אדריכלות ספרדית-אסלאמית של ימי הביניים ושל אדריכלות מרוקאית. האזור גם מוכתר בשלוש כיפות המעוטרות בעושר רב.
המקסורות המשיכו להופיע במסגדים סונים בעולם האסלאמי, אם כי המושג התפתח וכלל גם סוגי חדרים וחללים שלא נשמרו בהכרח עבור השליט. אין עדויות ברורות להופעת מקסורות באיראן, והדוגמאות המוקדמות ביותר שנשתמרו מופיעות בדמות מרפסת מעוטרת בקפידה במסגד נאין (אנ') בן המאה ה-10. מאוחר יותר, המונח ״מקסורה״ התייחס לחלל בעל כיפה ששובץ ממול למחראב של המסגד הגדול של קזווין (אנ') וכן במסגד הגדול של אספהאן. עם זאת, המונח פיתח ככל הנראה משמעות סמלית שלא בהכרח קשורה לשליט, שכן הכיפות הפכו למאפיינות נפוצות של אדריכלות המסגד.
באדריכלות העת׳מאנית לא נבנו מקסורות במסגדים בני התקופה. אולם ברוב המסגדים האימפריאליים, שנבנו על ידי הסולטאן או משפחתו, היה תא עבור הסולטאן שכונה "הנקאר מפילי" (בטורקית- hünkâr mahfili), שהיה למעשה במה מוגבהת ומוקפת במסך. דוגמה מוקדמת לכך, היא המרפסת המעוטרת של המסגד הירוק (אנ') בבורסה מתחילת המאה ה-15. ההנקאר מהפילי הפך לסטנדרטי ברוב המסגדים באיסטנבול לאחר כיבוש העיר. ככל הנראה היה תא כזה במסגד אלפתאח (אנ') אשר נבנה על ידי מהמט השני.
הערות שוליים

↑  Hillenbrand, Robert. The Mosque in the Medieval Islamic World. In Architecture in Continuity, edited by Sherban Cantacuzino, New York: Aperture. 1985
↑  "Maqsurah", Encyclopædia Britannica Online
↑  M. Bloom, Jonathan; S. Blair, Sheila, eds. (2009). "Maqsura". The Grove Encyclopedia of Islamic Art and Architecture. Oxford University Press. ISBN 9780195309911
המקסורה במסגד הגדול של קורדובה
הנקאר מפילי בהאגיה סופיה שבאסטנבול
מענה קולי

מענה קולי אינטראקטיבי (IVR, Interactive voice response) היא טכנולוגיה המשמשת מערכות טלפוניות, ומאפשרת למשתמש לחייג למספרי טלפון בהם פועלת טכנולוגיה זו ולתקשר באמצעותה עם שרת מחשב באמצעות טונים הנוצרים מלחיצות מקשי טלפון ואף דיבור בקול אנושי. באמצעות מערכות כאלה, יכולים המתקשרים לגשת אל מסד הנתונים, המצוי בשרת המחשב, ולקבל מידע בהתאם לבחירתם, לאחר שמיעת ההנחיות הקוליות של המערכת, תוך ניהול דיאלוג עם הפונה בשפה טבעית, כדי להדריך אותו כיצד להמשיך.
התוכן המצוי במערכות אלה יכול להיות תוכן מוקלט מראש ומועלה לשרת כקובצי שמע, או תוכן שנוצר באופן דינאמי באמצעות המרת מידע דיגיטלי לקול, באמצעות תוכנה ייעודית המקריאה מידע ממוחשב לקול אנושי. המערכות מסוגלות לנווט בכל תחום שבו ממשק מסוגל לפרק את הפנייה לסדרת שאלות פשוטות.
היסטוריה

למרות שטכנולוגיית ה-IVR הייתה כבר זמינה במהלך שנות ה-70 של המאה ה-20, הטכנולוגיה נחשבה למורכבת ויקרה לאוטומציה של משימות במוקדים טלפוניים. מערכות תגובה קוליות מוקדמות היו מבוססות טכנולוגיית עיבוד אותות ספרתי (DSP) והוגבלו לאוצר מילים קטן. בתחילת שנות ה-80  של המאה ה-20, הטכנולוגיה הפכה למתחרה לראשונה בשוק, לאחר שטכנולוגיית הכונן הקשיח (קריאה/כתיבה אקראית לנתוני קול דיגיטליים) הגיעה לנקודת מחיר משתלמת מבחינה כלכלית. המערכת יכולה לאחסן דיבור דיגיטלי בדיסק, להשמיע את ההודעה המדוברת המתאימה ולעבד את תגובת האדם על ידי שימוש במערכות DTMF "Dual-tone multi-frequency signaling" (אנ').
כשמרכזי שירות הלקוחות החלו לעבור למולטימדיה בסוף שנות ה-90, החלו חברות להשקיע בפתרונות אינטגרציה של טלפוניה ממוחשבת (CTI Computer telephony integration) עם מערכות IVR.
החל מתחילת שנות ה-2000, פתרון המענה הקולי הפך לנפוץ יותר וזול יותר לפריסה. זה נבע מכוח עיבוד מוגבר ומהגירה של יישומי דיבור מקוד קנייני לתקן VXML הפתוח. גם בישראל פתרון זה הפך נפוץ באותה עת.
שימושים

מערכות מענה קולי אינטראקטיבי משמשות קווי מידע קולי, הנקראים גם קווי טלמסר, בו מסופק מידע לפונים בתחומים שונים. מערכות אלה משמשות גם לניתוב שיחות, בחברות מסחריות או גופים גדולים. ישנם גופים המסתייעים במערכות אלה על מנת לחסוך כוח אדם או לאפשר שירות לקוחות, במשך כל שעות היממה. בנקים לדוגמה החלו להציע שירות מענה קולי ללקוחות כדי לקבל מידע ולבצע פעולות דרך מכשיר הטלפון, כולל: הזמנת פנקסי המחאות, בירור יתרות ועוד.
ביישומי תקשורת, כגון קווי תמיכת לקוחות, מערכות מענה קולי מתמודדות בדרך כלל היטב עם כמות פניות בקנה מידה גדול. טכנולוגיית מענה קולי מוטמעות גם במערכות רכב בהם לא נעשה שימוש בידיים.
מערכות אלה מסייעות רבות לאוכלוסייה שאין ביכולה לגשת למידע טקסטואלי, כמו עיוורים ולקויי ראייה.
בישראל נכנסו המערכות הראשונות לשימוש בסוף שנות ה-90. בין השאר החברות סלקום ופלאפון החלו להפעיל שרות מענה קולי לבירור חשבון. וחברת בזק הפעילה מערכות מענה קולי אינטראקטיביות עבור משרדי הממשלה, רשויות מקומיות, חברת החשמל, רשות שדות התעופה, משרד הרישוי ובנקים שונים. חברות שונות הציעו שירותי מענה קולי בקידומות 056 ו-057. רבים מהם החלו להציע שירות של שיחות ארוטיות. אחר כך נעשה ניסיון לחסום חלקית חברות אלו. בתחילת שנות ה-2000 הקידומות 056 ו-057 חדלו לשמש לשירותי מענה קולי. ב-2000 056 הייתה לקידומת נוספת עבור לקוחות פלאפון ב-2001 עברה קידומת 057 לשמש את לקוחות חברת "מירס".
במגזר החרדי, רבים נמנעים מלהשתמש באינטרנט, ולכן פותחו פתרונות מיוחדים למגזר זה. בין השאר השיקה חברת טלרד פתרון תקשורת עבור הציבור החרדי.
שימושים מודרניים

ההתפתחויות הנוכחית בתחום סובבות סביב מערכות ניווט לווייני, מערכות שמע ומערכות טלפון נייד. הדור החדש של מערכות מענה הקולי מסוגל לנהל ולהציג כל סוג של מדיה דיגיטלית (וידאו, קול ותמונות) וכל סוג של נתונים (קובצי טקסט, XML, ודפי אינטרנט), כולל יכולת הדפדפנים להקריא את תוכני העמודים או לאפשר למשתמשים למלא טפסים ברשת על ידי פקודות קוליות. ההכרה של ארגון התקינה ה-W3C בפלטפורמת ה-VoiceXML נתנה דחיפה חזקה לפיתוח המערכות הללו.
ממשק לדוגמה

דוגמה:
"הגעת למערכת ניתוב שיחות. אם ידוע לך מספר השלוחה אנא חייג אותה או הקש 0 כדי להגיע למזכירוּת. למכירות, הקש '1', לתמיכה הקש '2'."
(2)
"אנא הקש את קוד הלקוח ובסיומו סולמית."
(1234#)
הערות שוליים

↑  TheMarker digital, קומברס תשלב את פתרונות הדיבור של SpeechWorks International בפלטפורמת יישומי הקול של החברה, באתר TheMarker‏, 22 בינואר 2002
↑  צורי דאר, בזק אונליין רכשה מערכת מענה קולי מחברת קומפוזיט קומיוניקיישנס בכחצי מיליון שקל, באתר TheMarker‏, 7 באוגוסט 2001
משרד האוצר: בקרוב יצא מכרז להפעלת מענה קולי שיספק  שירותים ומידע בנושאי רשיונות רכב ונהיגה, באתר TheMarker‏, 18 באוקטובר 2001
גיא גרימלנד, מהיום ניתן לשלם קנסות משטרה באמצעות הטלפון בטכנולוגיית זיהוי קולי, באתר TheMarker‏, 19 באפריל 2007
↑  הארץ, בדקנו: שירות ההזמנות הקולי של סינמה סיטי, באתר TheMarker‏, 30 בדצמבר 2005
↑  ערן גבאי, סלקום תשתף פעולה עם NSC בביצוע פיילוט בתחום זיהוי דיבור, באתר TheMarker‏, 6 בינואר 2003
MyMoney, חדש בפלאפון: טעינת מכשיר הסלולר במסלול izi באמצעות הטלפון וכרטיס אשראי, באתר TheMarker‏, 10 ביוני 2003
↑  דפנה צוקר, ‏שירות מענה קולי בבנק המזרחי, באתר גלובס, 3 במאי 2001
↑  אפי לנדאו, ‏שרות מענה קולי לבירור חשבון בסלקום ופלאפון, באתר גלובס, 31 ביולי 1997
↑  אפי לנדאו, ‏בזק תחזיר כספים לרוכשי מערכות "מענה קולי", באתר גלובס, 3 ביולי 1997
↑  שמואל דקלו, ‏עתירה לבג"ץ נגד מניעת רשיון להפעלת שירות מענה קולי 057, באתר גלובס, 21 בינואר 1998
↑  ידיעות אחרונות, ‏"הקווים הלוהטים" עברו דרך המרכזות של חברות ציבוריות, באתר גלובס, 30 בספטמבר 1997
מאת בתיה פלדמן, ‏תחקיר מוסף "פירמה": חברת ברק מעורבת באספקת שיחות טלפון אירוטיות, באתר גלובס, 14 בדצמבר 1999
↑  צבי לביא, ‏משרד התקשורת: "מפעילי שירותי המין עקפו את חסימת 056 דרך שירותי 057", באתר גלובס, 17 במאי 1998
↑  מאת ורד שרון-ריבלין, ‏קידומת נוספת לפלאפון - 056, באתר גלובס, 12 ביוני 2000
↑  מאת אפי לנדאו, ‏הקידומת החדשה של לקוחות מירס - 057, באתר גלובס, 21 בפברואר 2001
↑   נתי טוקר, האיש ששולט בסלולרי של מיליון ישראלים - ומה יקרה אם תחייגו ממספר שמתחיל ב-052-76?, באתר TheMarker‏, 5 ביולי 2019
↑  טלרד קונג'י הישראלית השיקה פתרון תקשורת עבור בני הישיבות במגזר החרדי, באתר TheMarker‏, 7 באוגוסט 2007
| --- | --- |
בקרת זהויות :  GND: 1028331231
משא האדם הלבן

פרסומת לסבון "פירס" מסוף המאה ה-19, העושה שימוש בתימת "משא האדם הלבן" ומציגה את הסבון כגורם מרכזי ב"הבהרת הפינות האפלות בעולם"
משא האדם הלבן (באנגלית: The White Man's Burden) הוא ביטוי המתאר את הצידוק האידאולוגי לקולוניאליזם והאימפריאליזם האירופי.
הביטוי שאוב משירו של המשורר האנגלי רודיארד קיפלינג בעל אותו שם שפורסם ב-1899, שבו הציג את תפיסת העולם הקולוניאליסטית והאימפריאליסטית, בדברו על כך שהאדם הלבן נושא משא על גבו, כיבושיו מחוץ לאירופה לא נעשו ממניעים אנוכיים אלא ממניעים אלטרואיסטיים, ומשימתו של האדם הלבן לשלוט בילידים הברברים ועל ידי כך לקדמם מבחינה תרבותית.
כתיבת השיר

הפואמה "משא האדם הלבן: ארצות הברית ואיי הפליפינים" נכתבה בידי רודיארד קיפלינג ופורסמה כקריאה לארצות הברית לנקוט צעדים קולוניאליסטיים בפיליפינים על רקע מלחמת ארצות הברית–הפיליפינים.
במקור כתב קיפלינג את הפואמה לחגיגות יובל היהלום למלכה ויקטוריה, אך בסופו של דבר היא הוחלפה בפואמה "סילוק" (Recessional), מאת המשורר.
קיפלינג כתב את הפואמה מחדש כדי לעודד את הקולוניאליזם באיי הפיליפינים ואת סיפוחם, לאחר שנכבשו בידי האמריקאים במלחמת ארצות הברית–ספרד.
כמשורר האימפריאליזם, קרא קיפלינג לאמריקאים לאמץ מדיניות של אימפריה, על אף המחיר הכרוך בבניית אימפריה.
נוסח השיר

| --- | --- |
משא האדם הלבן. מאנגלית: צור ארליך עִמְסוּ מַשָּׂא הַלֹּבֶן, שִׁלְחוּ מֵיטַב בְּנֵיכֶם אֱלֵי גָּלוּת נִדַּחַת לִדְאֹג וּלְרַחֵם וְלַעֲשׂוֹת אֶת חֶסֶד כּוֹבֵשׁ עִם נְתִינוֹ – עַם עַגְמוּמִי וּפֶרֶא, קְצָת שֵׁד וּקְצָת תִּינוֹק.    עִמְסוּ מַשָּׂא הַלֹּבֶן בְּהִתְגַּבְּרוּת עַצְמִית אֲשֶׁר תַּכְנִיעַ פַּחַד וְגַאֲוָה תַּצְמִית; בְּפֶה שֶׁאֵין בּוֹ כֹּבֶד וּבְיֹשֶׁר לֵב מֻחְלָט, שֶׁמַּטְרָתָם תּוֹעֶלֶת וְרֶוַח לַזּוּלַת.    עִמְסוּ מַשָּׂא הַלֹּבֶן, קְרַב פֶּרֶא שֶׁל שָׁלוֹם אֲשֶׁר רָעָב יַשְׂבִּיעַ וּמַגֵּפוֹת יִבְלֹם. וּבְקָרְבְכֶם לַיַּעַד, כְּשֶׁחֶסֶד תֶּאֱצְלוּ, תִּרְאוּ אֵיךְ מְחַבְּלוֹת בּוֹ הַשְּׁטוּת וְהָעַצְלוּת.    עִמְסוּ מַשָּׂא הַלֹּבֶן, הַחְזִיקוּ בַּמַּטֶּה: לֹא שַׁרְבִיטוֹ שֶׁל מֶלֶךְ, כִּי מוֹט שֶׁל מַטְאֲטֵא. נָמָל וּכְבִישׁ תַּחְצֹבוּ – אַתֶּם אֲשֶׁר תִּחְיוּ וּמֵתֵיכֶם, בְּצַוְתָּא – אַךְ לֹא לָכֶם יִהְיוּ.    עִמְסוּ מַשָּׂא הַלֹּבֶן וּדְעוּ גַּם אֶת הַגְּמוּל: אִשּׁוּם מִפִּי כְּפוּי-חֶסֶד, שִׂנְאָה מֵעַם גָּאוּל. שַׁוְעַת אֲשֶׁר פָּדִיתָ אֶל אֶרֶץ מִבְטָחִים: "זָכַרְנוּ אֶת מִצְרַיִם, אֶת הָאֲבַטִּיחִים..."    עִמְסוּ מַשָּׂא הַלֹּבֶן, גַּם גְּרָם אַל יִגָּרַע. אַל תִּתָּלוּ בַּחֹפֶשׁ בִּשְׁחֹק אֶתְכֶם שִׁגְרָה. בְּכָל מֶחְדָּל אוֹ מַעַשׂ עַם קְשֵׁה עֹרֶף זֶה אֶתְכֶם וְאֶת צוּרֵנוּ גַּם יַחַד יְנַסֶּה.    עִמְסוּ מַשָּׂא הַלֹּבֶן, תּוֹר הַיַּלְדוּת כָּלָה; יְמֵי חִבּוּק גַּנֶּנֶת וּתְהִלָּה קַלָּה. תּוֹר הַגַּבְרוּת הִגִּיעַ, עֵת לְשַׁמֵּשׁ מוֹפְתִים בְּאֵין תּוֹדָה וָשֶׁבַח, כְּשֶׁבְּנֵי גִּילְכֶם – שׁוֹפְטִים.:  The White Man's Burden Take up the White Man's burden— Send forth the best ye breed— Go bind your sons to exile To serve your captives' need; To wait in heavy harness On fluttered folk and wild— Your new-caught, sullen peoples, Half devil and half child.    Take up the White Man's burden— In patience to abide, To veil the threat of terror And check the show of pride; By open speech and simple, An hundred times made plain. To seek another's profit, And work another's gain.    Take up the White Man's burden— The savage wars of peace— Fill full the mouth of Famine And bid the sickness cease; And when your goal is nearest The end for others sought, Watch Sloth and heathen Folly Bring all your hopes to nought.    Take up the White Man's burden— No tawdry rule of kings, But toil of serf and sweeper— The tale of common things. The ports ye shall not enter, The roads ye shall not tread, Go make them with your living, And mark them with your dead!    Take up the White Man's burden— And reap his old reward: The blame of those ye better, The hate of those ye guard— The cry of hosts ye humour (Ah, slowly!) toward the light:— "Why brought ye us from bondage, Our loved Egyptian night?"    Take up the White Man's burden— Ye dare not stoop to less— Nor call too loud on Freedom To cloak your weariness; By all ye cry or whisper, By all ye leave or do, The silent, sullen peoples Shall weigh your Gods and you.    Take up the White Man's burden— Have done with childish days— The lightly profferred laurel, The easy, ungrudged praise. Comes now, to search your manhood Through all the thankless years, Cold-edged with dear-bought wisdom, The judgment of your peers!
הערות שוליים

↑  רודיארד קיפלינג / מבחר שירים, נוסח עברי: צור ארליך, הוצאת דחק, תשע"ט 2019
↑  Kipling, Rudyard (1940). Rudyard Kipling's Verse (Definitive ed.). Garden City, NY: Doubleday. pp. 321–323. OCLC 225762741.
אילוסטרציה ל"משא האדם הלבן", בו האדם הלבן מיוצג על ידי הדוד סם וג'ון בול, כשהשחורים והאסיאתים מיוצגים על ידי סטראוטיפים גזעניים.
מרטינוס פרטוריוס

מרטינוס וסל פרטוריוס (בהולנדית: Marthinus Wessel Pretorius;‏ 17 בספטמבר 1819 – 19 במאי 1901) היה מדינאי אפריקאנרי אשר כיהן לפרקים ולעיתים במקביל כנשיא הרפובליקה הדרום אפריקאית ומדינת אורנג' החופשית.